ZAPISNIK
21. sjednice Vijeća Mjesnog odbora „Kralj Zvonimir“
održane u utorak, 28.02.2023. u prostorijama Mjesnog odbora, Ulica kralja Zvonimira 48 s početkom u 17,00 sati

Prisutni članovi Vijeća Mjesnog odbora „Kralj Zvonimir“: Marija Krnić, Jakša Baždar, Tomislav Jurkić i Vesna Henigman
Predsjednica Marija Krnić konstatira da su na sjednici prisutna 4 člana Vijeća, čime su stečeni uvjeti za raspravu i pravovaljano odlučivanje. 
Zapisnik 20. sjednice daje se na raspravu te se jednoglasno prihvaća. 
U nastavku Marija Krnić pita ima li tko nadopunu Dnevnog reda. Tomislav Jurkić dobio je elektroničkom poštom zamolbu koja će se na prijedlog predsjednice razmatrati pod 4. točkom Dnevnog reda. Marija Krnić predlaže a članovi Vijeća jednoglasno donose sljedeći:

DNEVNI RED:


1. Financijski plan Mjesnog odbora „Kralj Zvonimir“ za 2023., donošenje
2. Izvještaj o Planu komunalnih aktivnosti za 2023.
3. Zamolba građana – Kneza Branimira 71A
4. Komunalna pitanja
5. Razno


Ad 1. Financijski plan Mjesnog odbora „Kralj Zvonimir“ za 2023., donošenje

Mjesnom odboru upućen je Financijski plan Mjesnog odbora „Kralj Zvonimir“ za 2023. 
Tomislav Jurkić postavlja pitanja ima li kakvih promjena u odnosu na Plan iz prošle godine.
Marija Krnić odgovara da nema saznanja da postoje neke bitne promjene u Financijskom planu.
Tomislav Jurkić smatra da je Plan trebao biti detaljnije razrađen.

Marija Krnić daje na glasanje Financijski plan Mjesnog odbora „Kralj Zvonimir“ za 2023.  za koga glasaju: Marija Krnić, Jakša Baždar i Vesna Henigman a suzdržan je Tomislav Jurkić.

Vijeće Mjesnog odbora „Kralj Zvonimir“ većinom glasova donosi 


FINANCIJSKI PLAN
Mjesnog Odbora ''Kralj Zvonimir''
za 2023.

Članak 1.
Financijski plan Mjesnog odbora ''Kralj Zvonimir'' za 2023. (dalje u tekstu: Plan) sastoji se od:

PRIHODA:									96.120,00 EUR
RASHODA:									96.120,00 EUR

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	96.120,00

	6711
	PRIHODI ZA FINANCIRANJE RASHODA POSLOVANJA
	96.120,00

	
1. RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	96.120,00

	Izvor 1.1. OPĆI PRIHODI I PRIMICI
	12.890,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	950,00

	Izvor 4.1. PRIHOD OD KOMUNALNE NAKNADE
	83.230,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	83.230,00

	 
	ODRŽAVANJE JAVNIH ZELENIH POVRŠINA
	35.180,00

	 
	ODRŽAVANJE NERAZVRSTANIH CESTA
	48.050,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.


Članak 4.
Plan će biti objavljen na oglasnoj ploči u sjedištu Mjesnog odbora „Kralj Zvonimir“
									  




Ad 2. Izvještaj o Planu komunalnih aktivnosti za 2023.

Jakša Baždar bio je na zadnjoj koordinaciji predsjednika mjesnih odbora. 
U Planu za sada nema nekih značajnih promjena.

Planirano postavljanje klupica odbijeno je jer se ne može intervenirati u povijesnu jezgru. 
Marija Krnić informira Vijeće da je predloženo postavljanje klamerica za parkiranje bicikla. Odobrena su sredstva a lokacije još nisu definirane. Vidjeti ćemo može li se klamerice postaviti u ulici Ljudevita Posavskog na dijelovima gdje se građani najčešće nepropisno parkiraju. 

Za lokaciju preko puta škole Silvije Strahimir Kranjčević izrađivati će se ove godine projekt uređenja. Ići će se na teren s nadležnim službama a mi želimo da uređenje bude preslika druge strane ulice što znači šetnica, klupice i zelenilo.


Ad 3. Zamolba građana – Kneza Branimira 71A

Mjesni odbor zaprimio je zamolbu stanara zgrade u ulici Kneza Branimira 71A za postavljanjem znaka zabrane obavljanja nužde pasa ispred ulaza u poslovnu zgradu kao i bacanja opušaka.

Prisutni članovi Vijeća predlažu da Mjesni odbor podrži prijedlog stanara.

Vijeće jednoglasno donosi 

Z A K L J U Č A K
o prihvaćanju zahtjeva stanara Ulice Kneza Branimira  71A o postavljanju znaka zabrane obavljanja nužde pasa



        1. Vijeće Mjesnog odbora „Kralj Zvonimir“ traži od nadležnih ureda postavljanje  znaka zabrane obavljanja nužde pasa ispred ulaza u poslovnu zgradu te postavljanja koša za komunalni otpad i opuške kao i koša za pseći izmet.

  2.  Ovaj zaključak se dostavlja Vijeću Gradske četvrti Donji grad na daljnje postupanje.





Ad 4. Komunalna pitanja

Marija Krnić predlaže da se od komunalnih redara zatraži pojačan nadzor nepropisnog parkiranja na područjima od Branimirove ulice do Ulice Ljudevita Posavskog 38, u Ulici Crvenog križa na strani na kojoj je ne postoji službeni parking kao i na prostoru preko puta Škole koje je gradska čestica a trenutna se koristi kao divlje parkiralište.

Tomislav Jurkić postavlja pitanje da li bi se građanima koji su zbog obnova zgrada oštećenih u potresu ostali bez parkirnih mjesta moglo omogućiti  povoljnija cijena parkiranja  u gradskim garažama. 

Marija Krnić kaže da joj takva praksa nije poznato te da će se raspitati.

Marija Krnić smatra da ispred Osnovne škole Silvije Strahimir Kranjčević treba zatražiti revizija parkirnih mjesta rezerviranih za taxi i predložiti smanjenje broja istih što članovi Vijeća jednoglasno prihvaćaju i donose 




Z A K L J U Č A K

o reviziji parkirališnih mjesta ispred Osnovne škole Silvija Strahimira Kranjčevića

        1. Vijeće Mjesnog odbora „Kralj Zvonimir“ traži od nadležnih ureda reviziju parkirališnih  mjesta ispred Osnovne škole Silvija Strahimir Kranjčević, te da se barem polovica mjesta rezerviranih za taksije vrate u normalnu upotrebu, odnosno da se ukine povlašteno parkiranje za taksi vozila.

  2.  Ovaj zaključak se dostavlja Vijeću Gradske četvrti Donji grad na daljnje postupanje.




Ad 4. Razno

Nije bilo rasprave.

[bookmark: _heading=h.gjdgxs]Sjednica je završila u 18:55 sati.
Zapisnik vodila Vesna Henigman 



KLASA: 024-08/23-003/480
URBROJ: 251-13-11-1/003-23-2
Zagreb, 28. veljače 2023. 
                                                                                            	        	




Predsjednica Vijeća Mjesnog odbora 
     „Kralj Zvonimir“ 
[bookmark: _GoBack]     Marija Krnić, v.r.



